Diari Oficial de la Generalitat Valenciana


Sumari del DOGV 5068, del 10-08-2005 (2005/9383)

ORDE de 4 d'agost de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i modernització de les PIMES comercials per a l'exercici 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9383


Data del document
:   04-08-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * canvi tecnològic
    * competitivitat
    * organització patronal
    * ajuda pública
    * reciclatge professional
    * suport econòmic
    * modernització de l'empresa
    * societat sense fins de lucre
    * institució pública
    * empresa privada
    * petita i mitjana empresa
    * comerç interior
    * distribuïdor comercial
    * administració local
    * ajuda a les empreses
    * distribució comercial
    * promoció del comerç

ORDE de 4 d'agost de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i modernització de les PIMES comercials per a l'exercici 2005. [2005/9383]
  
Amb data 10 de gener del 2005, van ser publicades en el Diari Oficial de la Generalitat Valenciana, les Ordenes de 29 de desembre del 2004 de la Conselleria d'Empresa, Universitat i Ciència, per les que es regulen respectivament les ajudes en matèria modernització del comerç interior i modernització de les PIMES comercials per a l'exercici 2005.
  
Després de la publicació de la Llei 14/2004, de 29 de desembre, de Pressuposts de la Generalitat Valenciana per a l'exercici 2005 i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, procedix publicar les línies de subvenció que han de finançar les ajudes esmentades en les anteriorment mencionades Ordenes, així com l'import global màxim destinat a les mateixes.
  
En virtut d'això i de conformitat amb el que disposa la disposició addicional primera de les Ordes de 29 de desembre del 2004 de la Conselleria d'Empresa, Universitat i Ciència.
  
ORDENE
  
Article 1
  
Per a l'exercici 2005 i de conformitat amb el que establix la Llei 14/2004, de 29 de desembre, de Pressuposts de la Generalitat, les ajudes establides en les Ordenes de la Conselleria d'Empresa, Universitat i Ciència de 29 de desembre del 2004, en matèria de modernització del comerç interior i modernització de les PIMES comercials, es finançaran a càrrec de la secció, programa, línies i imports globals màxims que a continuació es relacionen:
  
Secció 11. Programa 761.10, «Ordenació i Promoció Comercial».
  
- Capítol IV
  
- Línia T0147 «Foment processos associacionisme comercial». Import global màxim: 1.364.672 euros.
  
Ajudes per a gastos corrents previstos en els capítols I i II del títol V i en l'article 29, apartat 1, punts b) i d) del títol IV de l'Orde de 29 de desembre del 2004, per la qual es regulen les ajudes en matèria de modernització del comerç interior per a l'exercici 2005.
  
- Línia T0148 «Noves estratègies de formació comercial». Import global màxim: 274.976 euros.
  
Ajudes per a gastos corrents previstos en el títol III i per als gastos corrents derivats de la realització i difusió dels estudis i investigacions previstos en els punts 2, 3 i 4 de l'article 13 del títol II de l'Orde de 29 de desembre del 2004, per la qual es regulen les ajudes en matèria de modernització del comerç interior per a l'exercici 2005.
  
Ajudes per a gastos corrents previstos en els punts d.1 i e.1 de l'article 17 de l'Orde de 29 de desembre del 2004, per la qual cosa es regulen les ajudes en matèria de modernització de les PIMES comercials, per a l'exercici 2005.
  
- Línia T5716 «Plans promoció Fires de la Comunitat». Import global màxim: 1.040.940 euros
  
Ajudes per a gastos corrents previstes en el títol VI de l'Orde de 29 de desembre del 2004, per la qual es regulen les ajudes en matèria de modernització del comerç interior per a l'exercici 2005.
  
- Capítol VII
  
- Línia T0146 «Plans urbanisme comercial i modernització infraestructures». Import global màxim: 5.019.155 euros
  
Ajudes per a gastos d'inversió previstos en el títol IV, i per als previstos en el punt 1 de l'article 13 del títol II; en el punt d) de l'article 34, en el punt d) de l'article 36 i el punt d) de l'article 37 del títol V de l'Orde de 29 de desembre del 2004, per la qual es regulen les ajudes en matèria de modernització del comerç interior per a l'exercici 2005.
  
L'import màxim de les ajudes finançades a càrrec de la dita línia, és de 5.019.155 euros, dels quals 1.719.155 euros s'abonaran a càrrec del pressupost vigent, 2.500.000 euros s'abonaran a càrrec del pressupost per a l'any 2006 i els 800.000 euros restant a càrrec del pressupost per al 2007. El pagament d'estes anualitats queda condicionat a l'existència de crèdit adequat i suficient en els Pressuposts de la Generalitat Valenciana per a tals exercicis.
  
Esta línia està parcialment cofinançada pel Fons Europeu de Desenvolupament Regional (FEDER).
  
- Línia T03091 «Plans de modernització i innovació tecnològica PIMES». Import global màxim 1.493.801 euros.
  
Ajudes previstes en l'orde de 29 de desembre del 2004 de modernització de les PIMES comercials, per a l'exercici 2005, excepte les previstes en els punts d.1 i e.1 de l'article 17 de la dita orde.
  
Article 2
  
La present orde entrarà en vigor el dia de la data, sense perjuí de la seua posterior publicació en el Diari Oficial de La Generalitat Valenciana
  
València, 4 d'agost de 2005
  
El conseller d'Empresa, Universitat i Ciència,